b'\n_START_ARTICLE_\nOlavskilden i Fj\xc3\xa6re\n_START_PARAGRAPH_\nOlavskilden i Fj\xc3\xa6re er en olavskilde i Fj\xc3\xa6re i Aust-Agder, ca. 150 meter s\xc3\xb8rvest for Fj\xc3\xa6re kirke. Kildene fikk navn etter Olav den hellige i \xc3\xa5rene etter kristendommen kom til Norge, og ligger gjerne i tilknytning til pilegrimsleden, gamle pilegrimsveier. Vannet fra kildene skal v\xc3\xa6re hellig og gi velsignelse og styrke til den som drikker, eller ber\xc3\xb8rer det._NEWLINE_Kilden ble oppusset for Johan J\xc3\xb8rgen Uglands regning, som ogs\xc3\xa5 bidro til vedlikehold av Fj\xc3\xa6re kirke, som ligger et stenkast unna. Kilden brukes som vannkilde for N\xc3\xb8gne \xc3\x98s sake, Yamahai Motoshibori, den eneste saken som blir produsert i Europa._NEWLINE_De siste \xc3\xa5rene har det blitt arrangert pilegrimsvandring fra Olavskilden og opp til Fj\xc3\xa6re Kirke 2. pinsedag.'